
«Երևան քաղաքի Վարդաշեն 6-րդ փողոցի հ.66/1 և հ.68Ա հասցեներում գտնվող շենքերի նկատմամբ հանրության գերակա շահ ճանաչելու մասին» Կառավարության որոշման նախագծի վերաբերյալ ստացված դիտողությունների և առաջարկությունների
	1.  ՀՀ ֆինանսների նախարարություն
	08.04.2026

	
	N 01/11-4/8122-2026

		 ՀՀ ֆինանսների նախարարությունն ուսումնասիրել է «Երևան քաղաքի Վարդաշեն 6-րդ փողոցի հ.66/1 և հ.68Ա հասցեներում գտնվող շենքերի նկատմամբ հանրության գերակա շահ ճանաչելու մասին» ՀՀ կառավարության որոշման նախագիծը (այսուհետ՝ Նախագիծ) և հայտնում է հետևյալը.
ՀՀ վարչապետի գլխավորությամբ 2025 թվականի մարտի 25-ին կայացած խորհրդակցության NՎ/42-2025 արձանագրության 2-րդ կետի 1)-ին մասի 1.2 ենթակետի հանձնարարականի «ա» պարբերության համաձայն՝ Երևան քաղաքի Վարդաշեն 6-րդ փողոցի հ.66/1 և հ.68Ա հասցեներում գտնվող շենքերի փլուզման խնդրի լուծման ծրագիրը պետք է իրականացվի այն  տրամաբանությամբ, որ շենքի բնակարանների սեփականատերերին ներկայացվի առաջարկ Երևան քաղաքում կամ ՀՀ որևէ մարզում հիփոթեքային վարկով առաջնային շուկայից այլ բնակարան ձեռք բերելու դեպքում Կառավարության կողմից սոցիալական աջակցություն տրամադրելու վերաբերյալ։ 
Մինչդեռ, Նախագծով նախատեսվում է ծրագիրն իրականացնել բնակարանների գնման վկայագրեր տրամադրելու միջոցով։ Այդ առումով առաջարկում ենք Նախագծի հիմանվորմամբ անդրադարձ կատարել, թե արդյոք քննարկվել են համապատասխան շահառուների հիփոթեքային վարկից օգտվելու հնարավորությունը կամ անհնարինությունը:
Բացի այդ, Նախագծին կից ներկայացված հիմնավորման համաձայն՝ վերջինիս ընդունման արդյունքում թե ՀՀ պետական բյուջեում, թե Համայնքային բյուջեում նախատեսվում է ծախսերի ավելացում: Միաժամանակ, Նախագծում բացակայում են վերոնշյալ աշխատանքների ֆինանսական գնահատականները (համապատասխան հաշվարկ հիմնավորումները): Հաշվի առնելով նաև, որ ՀՀ պետական բյուջեում տվյալ ուղղությամբ գումարներ նախատեսված չեն, ուստի անհրաժեշտ է ներկայացնել նաև ֆինանսավորման աղբյուրների մասին տեղեկատվությունները:
Ելնելով վերոգրյալից և հաշվի առնելով ՀՀ կառավարության պահուստային ֆոնդի ծանրաբեռնվածությունը՝ հայտնում ենք, որ վերջինս չի կարող դիտարկվել որպես ֆինանսավորման աղբյուր։
 
	  Ընդունվել է ի գիտություն:
  Առաջարկվում է բնակարանների գնման վկայագրերի ձեռքբերման համար որպես ֆինանսավորման աղբյուր դիտարկել 2026 թվականի պետական բյուջեի այն միջոցառումները, որոնց մասով առկա են չկատարումներ կամ տնտեսված միջոցներ:








Ընդունվել է :
Հ.1 հավելվածի 13-րդ կետում իրականացվել է փոփոխություն:
	 

	2.   ՀՀ էկոնոմիկայի նախարարություն 

	23.03.2026թ.

	
	№01/6602-2026

	«Երևան քաղաքի Վարդաշեն 6-րդ փողոցի հ.66/1 և հ.68Ա հասցեներում գտնվող շենքերի նկատմամբ հանրության գերակա շահ ճանաչելու մասին» Կառավարության որոշման նախագծի փաթեթի վերաբերյալ, հայտնում ենք, որ ՀՀ էկոնոմիկայի նախարարությունն իր լիազորությունների շրջանակներում առաջարկություններ և դիտողություններ չունի: 
	  Ընդունվել է ի գիտություն:

	 

	3.  ՀՀ շրջակա միջավայրի նախարարություն 
	18.03.2026թ.

	
	№ 1/01.5/2206-2026

	 ․․․շրջակա միջավայրի նախարարությունը Երևանի քաղաքապետարանի կողմից մշակված «Երևան քաղաքի Վարդաշեն 6-րդ փողոցի հ.66/1 և հ.68Ա հասցեներում գտնվող շենքերի նկատմամբ հանրության գերակա շահ ճանաչելու մասին» Կառավարության որոշման նախագծի վերաբերյալ դիտողություններ և առաջարկություններ չունի։

	   Ընդունվել է ի գիտություն:




	4.   Քաղաքաշինության կոմիտե
	27.03.2026թ.

	
	№ 01/18.2/4919-2026

	«Երևան քաղաքի Վարդաշեն 6-րդ փողոցի հ.66/1 և Վարդաշեն 6-րդ փողոցի հ.68Ա հասցեներում գտնվող շենքերի նկատմամբ հանրության գերակա շահ ճանաչելու մասին» ՀՀ կառավարության որոշման նախագծի /այսուհետ՝ Նախագիծ/ վերաբերյալ ՀՀ քաղաքաշինության կոմիտեն առաջարկում է․
1. Նախագծի նախաբանում հղում կատարել նաև «Հանրության գերակա շահերի ապահովման նպատակով սեփականության օտարման մասին» օրենքի (այսուհետ՝ Օրենք) 4-րդ հոդվածի 2-րդ մասի «ը» կետին (արտակարգ իրավիճակների կանխումը, արտակարգ իրավիճակների հնարավոր հետևանքների նվազեցումը, արտակարգ իրավիճակների հետևանքների վերացումը):
	
Ընդունվել է:
Նախագծի նախաբանում կատարվել  է փոփոխություն

	
2. Նախագծի N1 հավելվածի՝
1) 3-րդ կետի համաձայն՝ վկայագրի շահառու են հանդիսանում Վարդաշեն 6-րդ փողոցի հ.66/1 և հ.68ա հասցեներում գտնվող հանրակացարանային շենքերի բնակարանների սեփականատերերը կամ օգտագործողները կամ շենքում անձնագրային հաշվառումով փաստացի 5 (հինգ) և ավելի տարվանից ավելի փաստացի բնակվող բնակիչները:
Անհրաժեշտ է նշել, որ Օրենքով գույքը օգտագործողների կամ այնտեղ անձնագրային հաշվառումով փաստացի բնակվող բնակիչների մասով աջակցության տրամադրում նախատեսված չէ:
Բացի այդ, անհամապատասխանություն կա նշված կետի և 9-րդ կետի միջև, այն է՝ վկայագրում նշվող աջակցության գումարը բնակարանի նկատմամբ միանձնյա սեփականության իրավունքի գրանցման պարագայում՝ տվյալ անձի սեփականությունն է, իսկ ընդհանուր սեփականության իրավունքի գրանցման պարագայում՝ բոլոր մասնակիցների համատեղ կամ ընդհանուր բաժնային սեփականությունը (հիմք ընդունելով վթարային բնակարանի նկատմամբ նրանց սեփականության իրավունքի տեսակը և մասը), որի չափով ճանաչվում է նրանց սեփականության իրավունքը ձեռք բերվող բնակարանի նկատմամբ:
Ուստի, N1 հավելվածի 6-րդ կետը Օրենքին, ապա՝ 9-րդ կետի հետ համապատասխանեցնելու անհրաժեշտություն ունի, որից հետո լրամշակման կարիք կունենան նաև նախագծի մյուս՝ վերաբերելի դրույթները:
	
Չի ընդունվել:
Երևան քաղաքի ավագանու 23.12.2025թ հ.463-Ն որոշմամբ հաստատված Ծրագրի 4-րդ կետով սահմանված են բոլոր այն դեպքերը, երբ համայնքային սեփականություն հանդիսացող բնակարանները և այլ տարածքները կարող են անհատույց սեփականության իրավունքով օտարվել այնտեղ բնակվող և սեփականաշնորհման սուբյեկտ հանդիսացող անձանց:  Տվյալ դեպքում Ծրագրի շահառուները ունեն օրինական ակնկալիք վերորգրյալ որոշման պահանջներին համապատասխան իրենց զբաղեցրած վթարային բնակարանի դիմաց բնակարանի գնման վկայագրի միջոցով ձեռք բերել սեփականության իրավունք:
Հ.1 հավելվածի  համապատասխան կետերը հստակցվել են:

	2) 10-րդ կետում նշել, թե վկայագրով սահմանված՝ բնակարանի գնման համար նախատեսված ժամկետը ինչ ժամկետով կարող է երկարաձգվել: Նույն դիտարկումը վերաբերում է 11-րդ կետին (անհրաժեշտ է նշել, ինչ ժամկետում է տրամադրվում նոր վկայագիրը):
	         Ընդունվել է կատարվել է փոփոխություն:


	3) 13-րդ կետում հստակեցման կարիք ունի՝ արդյոք շահառուն կարող է բնակարան ձեռք բերել վկայագրով նշված արժեքից բարձր արժեքով՝ տարբերությունը լրացնելով սեփական միջոցների հաշվին: 
	         Ընդունվել է կատարվել է փոփոխություն:

	3. Միաժամանակ, օրենքի 5-րդ հոդվածի 1-ին մասի համաձայն՝ եթե օտարվում է շենք կամ շինություն, ապա շենքի կամ շինության հետ միասին օտարման են ենթակա նաև այդ շենքի կամ շինության սպասարկման համար անհրաժեշտ հողամասերը:
Ուստի առաջարկում եմ քննարկել նախագծի N2 հավելվածով հաստատվող ցանկում այդ մասով նշում կատարելու հարցը:
	         Ընդունվել է կատարվել է փոփոխություն:

	5.    Կադաստրի կոմիտե
	23.03.2026թ.

	
	№ՍԹ/5374-2026

	Երևան քաղաքի Վարդաշեն 6-րդ փողոցի հ. 66/1 և Վարդաշեն 6-րդ փողոցի հ. 68ա հասցեներում գտնվող շենքերի նկատմամբ հանրության գերակա շահ ճանաչելու մաuին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Առաջարկում ենք Նախագծի N 3 հավելվածում ներկայացված սխեմայում ներառել նաև հանրության գերակա շահ ճանաչվող հողատարածքների շրջադարձային կետերի կոորդինատները՝ WGS-84 (ARMREF 02) ազգային գեոդեզիական կոորդինատային համակարգով:
	   
Ընդունվել է։
Հավելված 3-ում կատարվել է համապատասխան փոփոխություն։


	6   ՀՀ կրթության, գիտության,
մշակույթի  և սպորտի նախարարություն

	18.03.2026թ.

	
	№ 01/20.1/8593-2026

	   ՀՀ կրթության, գիտության, մշակույթի և սպորտի նախարարությունը «Երևան քաղաքի Վարդաշեն 6-րդ փողոցի հ.66/1 և հ.68Ա հասցեներում գտնվող շենքերի նկատմամբ հանրության գերակա շահ ճանաչելու մասին» ՀՀ կառավարության որոշման նախագծի վերաբերյալ իր իրավասության շրջանակում առաջարկություններ և դիտողություններ չունի:
	  Ընդունվել է ի գիտություն:


	7․ ՀՀ ներքին գործերի  նախարարություն

	18.03.2026թ.

	
	№43/6/74997-26

	ՀՀ ներքին գործերի նախարարությունում ուսումնասիրվել է «Երևան քաղաքի Վարդաշեն 6-րդ փողոցի հ.66/1 և Վարդաշեն 6-րդ փողոցի հ.68Ա հասցեներում գտնվող շենքերի նկատմամբ հանրության գերակա շահ ճանաչելու մասին» ՀՀ կառավարության որոշման նախագիծը, որի վերաբերյալ առաջարկություններ և առարկություններ չկան։ 
	  Ընդունվել է ի գիտություն:


	8․ ՀՀ արդարադատության   նախարարություն

	12․05․2026թ․

	
	          №/27.4/24466-2026

	«Երևան քաղաքի Վարդաշեն  6-րդ փողոցի հ.66/1 և հ.68Ա հասցեներում գտնվող շենքերի նկատմամբ հանրության գերակա շահ ճանաչելու մասին» ՀՀ կառավարության որոշման նախագծի այսուհետ՝ Նախագիծ վերաբերյալ հայտնում ենք հետևյալը․
1․ «Հանրության գերակա շահերի ապահովման նպատակով սեփականության օտարման մասին» օրենքի այսուհետ՝ Օրենք 7-րդ հոդվածի 2-րդ մասի «դ» կետում նախատեսված է, որ հանրության գերակա շահ ճանաչելու մասին կառավարության որոշման մեջ նշվում է սեփականության օտարման գործընթացն սկսելու վերջնական ժամկետը, որի վերաբերյալ կարգավորումները Նախագծում բացակայում են։
	 Ընդունվել է: 
Նախագծի 3-րդ կետը լրացվել է համապատասխան ենթակետով:

	2․ Միաժամանակ հարկ ենք համարում նշել, որ ներկայացված Հավելված N 1-ով սահմանվող վերաբնակեցման և փոխհատուցման ծրագիրը այսուհետ՝ Ծրագիր պարունակում է քննարկման ենթակա մի շարք կարգավորումներ, մասնավորապես՝
· Ծրագրի 5-րդ կետով սահմանված կարգավորումը, որով որոշ շահառուների համար նախատեսվում է նվազագույն՝ 7 800 000 ՀՀ դրամի չափով աջակցություն, միաժամանակ սահմանելով բացառություններ՝ կախված այլ անշարժ գույքի առկայությունից կամ գույքի ձեռքբերման ժամանակից, բավարար չափով հիմնավորված չէ և չի պարունակում կիրառման հստակ ու օբյեկտիվ չափանիշներ։ Ուստի նման սահմանափակումը կարող է դիտարկվել որպես անհամաչափ մոտեցում, քանի որ Նախագծին կից ներկայացված հիմնավորմամբ նման մոտեցումը բավարար կերպով չի հիմնավորվում։
· Ծրագրի 10-րդ կետով նախատեսված՝ բնակարանի գնման վկայագրի իրացման ընդամենը 4-ամսյա ժամկետը, նույնիսկ մեկանգամյա 2 ամսով երկարաձգման հնարավորությամբ 6 ամսվա ընթացքում, կարող է գործնականում անհամաչափ կարճ լինել՝ հաշվի առնելով անշարժ գույքի շուկայի պայմանները, բնակարանների ձեռքբերման գործընթացի տևողությունը և սոցիալական բնույթի հարցերը։ Նման պայմաններում անձը կարող է փաստացի զրկվել իրեն տրամադրված աջակցության արդյունավետ օգտագործման հնարավորությունից։ Միաժամանակ, անհրաժեշտ է հաշվի առնել, որ Ծրագրի 12-րդ կետով շահառուի մահվան դեպքում նախատեսվում է ժառանգության բացում՝ Հայաստանի Հանրապետության քաղաքացիական օրենսգրքին համապատասխան։ Մինչդեռ քաղաքացիական օրենսդրությամբ ժառանգության ընդունման համար սահմանված է առնվազն 6-ամսյա ժամկետ, ինչի պայմաններում ակնհայտ է, որ Ծրագրով սահմանված՝ վկայագրի իրացման առավելագույն 6-ամսյա ժամկետը գործնականում կարող է ամբողջությամբ համընկնել ժառանգության ընդունման ընթացակարգի հետ կամ նույնիսկ անբավարար լինել ժառանգների կողմից իրենց իրավունքների ձևակերպման և վկայագրից օգտվելու համար։ 
Այս պայմաններում նախագծով չի ապահովվում շահառուի մահվան դեպքում նրա ժառանգների իրավունքների արդյունավետ իրացման բավարար երաշխիք, ինչպես նաև բացակայում է վկայագրի գործողության ժամկետի կասեցման, երկարաձգման կամ ժառանգության ձևակերպման ընթացակարգերի հետ փոխկապակցված հատուկ կարգավորում։
· Հատկանշական է նաև, որ Ծրագրի 14-րդ կետով սահմանվում է, որ վկայագրի միջոցով ձեռք բերված բնակարանը 5 տարվա ընթացքում չի կարող վաճառվել, նվիրվել կամ այլ կերպ օտարվել։ Սակայն նախագիծը չի նախատեսում նման սահմանափակման իրավական հիմնավորումը, դրա համաչափության գնահատումը, ինչպես նաև բացառությունների կամ իրավական պաշտպանության մեխանիզմներ, մինչդեռ խոսքը վերաբերում է արդեն ձեռք բերված մասնավոր սեփականության տնօրինման իրավունքի սահմանափակմանը։  
Միաժամանակ, Ձեր ուշադրությունն ենք հրավիրում այն հանգամանքի վրա, որ Նախագծով նախատեսվող գույքի նկատմամբ նշված սահմանափակումները ենթակա են պետական գրանցման։ Ուստի անհրաժեշտ է Նախագծով նախատեսել համապատասխան կարգավորումներ՝ նման սահմանափակումների պետական գրանցման վերաբերյալ։ Միաժամանակ, Ծրագրի 16-րդ կետով սահմանվում է, որ սահմանված ժամկետում վկայագրի միջոցով աջակցություն ստանալու մասին գրավոր ցանկություն չհայտնած անձինք համարվում են աջակցությունից հրաժարված։ Սակայն նախագիծը չի հստակեցնում, թե տվյալ դեպքում ինչ իրավական ռեժիմ է կիրառվելու այդ անձանց նկատմամբ, մասնավորապես՝ արդյոք վերջիններիս տրամադրվելու է «Հանրության գերակա շահերի ապահովման նպատակով սեփականության օտարման մասին» օրենքով նախատեսված ընդհանուր կարգով դրամական համարժեք փոխհատուցում, թե նրանք ամբողջությամբ զրկվելու են փոխհատուցման համապատասխան ձևից։
Նման պայմաններում կարգավորումը չի ապահովում իրավական որոշակիության սկզբունքը, քանի որ շահառուների համար կանխատեսելի չէ իրենց իրավունքների հետագա իրացման կարգը և իրավական հետևանքները՝ վկայագրային մեխանիզմից չօգտվելու դեպքում։ Բացի այդ, նախագծով բացակայում է նաև այն ընթացակարգը, որով պետք է իրականացվի նման անձանց նկատմամբ հետագա օտարման և փոխհատուցման գործընթացը։
Վերոգրյալի հաշվառմամբ՝ ներկայացված ծրագիրը լրամշակման և իրավական հստակեցման կարիք ունի՝ այն համապատասխանեցնելու «Հանրության գերակա շահերի ապահովման նպատակով սեփականության օտարման մասին» օրենքով, ինչպես նաև իրավաչափության, համաչափության և իրավական որոշակիության սկզբունքներով սահմանված պահանջներին։
	 Չի ընդունվել:
 Որպես  Շահառուներին տրամադրվող նվազագույն գումար հիմք է  ընդունվել 27.11.2025թ  «Պարտապանի միակ բնակարանի իրացման համար նվազագույն գումար և պարտապանի միակ բնակարանի իրացումից վերադարձված նվազագույն գումարի տնօրինման կարգը սահմանելու մասին» N 1709-Ն որոշման 1-ին կետով սահմանված 7 800 000 ՀՀ դրամը:
Փոխհատուցման գումարը նվազագույն գումարի չափից պակաս լինելու դեպքում Երևան համայնքը այն համալրելու է սեփական միջոցների հաշվին՝ մինչև այն կկազմի  7 800 000 ՀՀ դրամ , որը  համայնքի կողմից տրամադրվող արդարացված փոխհատուցումն է: 


Ընդունվել է:
Հ.1 հավելվածի  10-րդ և 12-րդ կետում իրականացվել է փոփոխություն:





















 


Ընդունվել է:
Հ.1 հավելվածի 14-րդ կետը հանվել է, քանի որ Ծրագրի
Ձև հ.2 ձևաթղթով նախատեսվում է Շահառուներից ստանալ հայտարարություն, որով վերջիններիս պարտավորվում են բնակարանային պահանջ չներկայացնել պետական ու տեղական ինքնակառավարման մարմիններին քանդված բնակարանի դիմաց







 Նշված դեպքում  տրամադրվելու է «Հանրության գերակա շահերի ապահովման նպատակով սեփականության օտարման մասին» օրենքով նախատեսված ընդհանուր կարգով դրամական համարժեք փոխհատուցումը:

	3․ Միաժամանակ հարկ ենք համարում նշել, որ ներկայացված Ծրագրով նախատեսված՝ օտարվող սեփականության դիմաց բացառապես «բնակարանի գնման վկայագրի» տրամադրման մեխանիզմը անհրաժեշտ է դիտարկել «Հանրության գերակա շահերի ապահովման նպատակով սեփականության օտարման մասին» օրենքի կարգավորումների համատեքստում։
	Մասնավորապես, Օրենքի 11-րդ հոդվածի 1-ին մասը հստակ սահմանում է, որ օտարվող սեփականության դիմաց սեփականատիրոջը վճարվում է համարժեք փոխհատուցում, իսկ համարժեք է համարվում օտարվող գույքի շուկայական արժեքից 15 տոկոս ավելի գումարը։
Միաժամանակ, Օրենքի 10-րդ հոդվածի 4-րդ մասից բխում է, որ միայն ձեռքբերողի և սեփականատիրոջ միջև կնքվող պայմանագրի շրջանակներում կողմերի համաձայնությամբ կարող են որոշվել փոխհատուցման ձևը, կարգը և պայմանները, այդ թվում՝ օրենքով նախատեսված նվազագույն չափից ոչ պակաս փոխհատուցման պայմաններում։
Այսինքն՝ օրենքը փոխհատուցման ձևի վերաբերյալ այլընտրանքային կարգավորումներ նախատեսելու հնարավորություն տալիս է կողմերի միջև կամավոր համաձայնության հիման վրա, այլ ոչ թե կառավարության որոշմամբ՝ որպես պարտադիր և միասնական կիրառման մեխանիզմ։
Մինչդեռ ներկայացված Ծրագրով փաստացի սահմանվում է, որ փոխհատուցումը տրամադրվելու է բացառապես բնակարանի գնման վկայագրի ձևով, այսինքն՝ նպատակային և սահմանափակ օգտագործման ֆինանսական գործիքի միջոցով, որը չի հանդիսանում ազատ տնօրինվող դրամական փոխհատուցում։ Ընդ որում, վկայագիրը ենթակա չէ օտարման, գրավադրման կամ այլ անձի փոխանցման, ունի սահմանափակ ժամկետ, ինչպես նաև կարող է օգտագործվել միայն բնակարան ձեռք բերելու նպատակով։
Նման կարգավորումը կարող է դիտվել որպես սեփականատիրոջ՝ օրենքով երաշխավորված համարժեք փոխհատուցում ստանալու իրավունքի սահմանափակում, քանի որ անձը փաստացի զրկվում է իրեն հասանելիք փոխհատուցման գումարն ազատ տնօրինելու հնարավորությունից։
Ուստի նշվածի համատեքստում, անհրաժեշտ է հստակեցնել, թե արդյոք տվյալ փուլում կարող է Նախագծով նախատեսվող փոխհատուցման այլընտրանքային ձևը սահմանվել որպես միակ կիրառելի մեխանիզմ, և արդյոք նման մոտեցումը բխում է Օրենքի տրամաբանությունից, թե՝ ոչ։


	 Չի ընդունվել:
Ծրագրով նախատեսվում է լուծել նշված շենքերում բնակվող բնակիչների բնակարանային հարցերը և բնակարանի գնման վկայագրի միջոցով վերջիններիս հնարավորություն տալ ձեռք բերել բնակարան, բնակելի տուն, կամ նոր կառուցվող բազմաբնակարան շենքից բնակարան գնելու իրավունք:
Ազատ դրամական միջոց Շահառուներին որպես փոխհատուցում տրամադրելու դեպքում հնարավոր չի լինի կարգավորել Շահառուների բնակարանային հարցը, ինչպես նաև վստահ լինել, որ տրամադրված դրամական միջոցները կծառայեն բնակարանի ձեռք բերման համար:


	9. Վարչապետի աշխատակազմի 
տարածքային զարգացման և շրջակա միջավայրի հարցերի վարչություն
	05.06.2026թ․

	
	№ 02/12.21/19032-2026 

	«Երևան քաղաքի Վարդաշեն 6-րդ փողոցի հ.66/1 և Վարդաշեն 6-րդ փողոցի հ.68ա հասցեներում գտնվող շենքերի նկատմամբ հանրության գերակա շահ ճանաչելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ առկա են հետևյալ նկատառումները.
1. Նախագծի 1-ին կետի 1-ին ենթակետի «ա» պարբերությամբ նախատեսված է դրույթ 4-րդ կարգի վթարային շենքերի ապամոնտաժման վերաբերյալ, մինչդեռ Նախագծի շրջանակներում բացակայում են վերոնշյալ շենքերը ապամոնտաժող մարմնի, ինչպես նաև ապամոնտաժման ժամկետների վերաբերյալ տեղեկատվությունները:
	 Ընդունվել է:
 Հիմնավորման մեջ կատարվել է  լրացում:

	2. Նախագծի 3-րդ կետի 7-րդ ենթակետի համաձայն՝ «սույն որոշման 1-ին կետում նշված քանդման ենթակա 4-րդ կարգի վթարային շենքերի բնակիչների վերաբնակեցման ծրագիրն իրականացվելու է բնակարանների գնման վկայագրեր տրամադրելու միջոցով՝ համաձայն N 1 Հավելվածի»:
Այս առումով հարկ ենք համարում ուշադրություն հրավիրել «Հանրության գերակա շահերի ապահովման նպատակով սեփականության օտարման մասին» օրենքի (այսուհետ՝ Օրենք) 11-րդ հոդվածի 3-րդ մասին, որի համաձայն՝ «Կառավարության որոշմամբ կարող են սահմանվել նաև սեփականատիրոջը գույքի օտարման հետևանքով վերաբնակեցման և կառավարության որոշմամբ սահմանված այլ սոցիալական ազդեցությունների դիմաց սոցիալական աջակցության տրամադրման կարգը և պայմանները:»:
Վերը նշված օրենսդրական կարգավորման համատեքստում հայտնում ենք, որ Նախագծի վերնագրում և Նախագծում բացակայում են վերաբնակեցման կարգի և պայմանների սահմանման վերաբերյալ համապատասխան կարգավորումները:
Միաժամանակ՝ Օրենքի 11-րդ հոդվածի կարգավորման տրամաբանությունից ելնելով՝ հայտնում ենք, որ լրացուցիչ հիմնավորման և պարզաբանման կարիք ունի հանրության գերակա շահ ճանաչվող գույքի փոխհատուցման իրականացումը բնակարանների գնման վկայագրեր տրամադրելու միջոցով կազմակերպելու հանգամանքը:
	Ընդունվել է:
3-րդ կետի 7-րդ ենթակետում և հիմնավորման մեջ կատարվել է լրացում:

	3. Նախագծի 4-րդ կետի 1-ին ենթակետի համաձայն՝ Երևանի քաղաքապետին առաջարկվում է՝ «սույն որոշումն ուժի մեջ մտնելուն հաջորդող յոթ օրվա ընթացքում որոշումը պատշաճ ձևով ուղարկել օտարվող սեփականության սեփականատիրոջը (առկայության դեպքում՝ նաև արժեթղթերի անվանատիրոջը) և օտարվող սեփականության նկատմամբ գրանցում ունեցող գույքային իրավունքներ ունեցող անձանց, իսկ եթե սեփականության սեփականատերը սնանկության վարույթով հանդիսանում է պարտապան, ապա նաև սնանկության գործով կառավարչին՝ «Հանրության գերակա շահերի ապահովման նպատակով սեփականության օտարման մասին» օրենքի 17-րդ հոդվածով սահմանված կարգով:»:
Այս առումով հայտնում ենք, որ, թեև վերոնշյալ կարգավորումը բխում է Օրենքի 7-րդ հոդվածի 5-րդ մասից, այնուամենայնիվ, թե՛ Նախագծով, թե՛ Նախագծին կից ներկայացած հիմնավորման շրջանակներում չեն հստակեցվում վերոնշյալ կարգավորումը Նախագծում արտացոլելու բուն շարժառիթը՝ նկատի ունենալով նաև այն հանգամանքը, որ հանրության գերակա շահ ճանաչելու մասին ՀՀ կառավարության նախադեպային որոշումներում վերոնշյալ կարգավորումը բացակայում է:


4. Նախագծով հաստատվող N 1 հավելվածի`
1) վերևի աջ անկյունում նշում է կատարված Նախագծի անհատական բնույթի մասին, մինչդեռ Նախագծում նշում է կատարված դրա նորմատիվ բնույթի մասին:
2) 2-րդ, 4-րդ, ինչպես նաև 5-րդ  կետերով սահմանվում են համապատասխանաբար հետևյալ իրավակարգավորումները՝ 
1. «2. Սույն Ծրագրի մասով վթարային շենքի ծավալում գտնվող բնակելի տան կամ բնակարանի կամ այլ բնակելի տարածքի դիմաց համարժեք փոխհատուցում  տրամադրվում է բնակարանի գնման վկայագիր (այսուհետ՝ Վկայագիր) տրամադրելու միջոցով:»,
1. «4. Վկայագրի միջոցով փոխհատուցումը տրամադրվում է «Հանրության գերակա շահերի ապահովման նպատակով սեփականության օտարման մասին» օրենքի 11-րդ հոդվածով սահմանված չափին համապատասխան:»,
1. «Սույն Ծրագրի 3-րդ կետով սահմանված բոլոր այն Շահառուները, ում փոխհատուցման չափը կազմելու է ՀՀ կառավարության 2025 թվականի նոյեմբերի 27-ի «Պարտապանի միակ բնակարանի իրացման համար նվազագույն գումար և պարտապանի միակ բնակարանի իրացումից վերադարձված նվազագույն գումարի տնօրինման կարգը սահմանելու մասին» N 1709-Ն որոշման 1-ին կետով սահմանված 7 800 000 ՀՀ դրամի չափից պակաս` Երևան համայնքի բյուջեի միջոցով Վկայագրի գումարը ավելացվում է մինչև 7 800 000 ՀՀ դրամը, բացառությամբ՝ այն Շահառուների, ովքեր` Ծրագրի ընդունման պահին Երևան համայնքում ունեն բնակելի տուն կամ բնակարան կամ այլ բնակելի տարածք, որի ընդհանուր համատեղ կամ բաժնային սեփականություն հանդիսացող գույքի շուկայական արժեքին մոտարկված կադաստրային արժեքը գերազանցում է ՀՀ կառավարության 2025 թվականի նոյեմբերի 27-ի N 1709-Ն որոշման 1-ին կետով սահմանված 7 800 000 ՀՀ դրամ չափը կամ բնակարանները Վարդաշեն 6-րդ փողոցի հ.66/1 և հ.68ա հասցեներում գտնվող հանրակացարանային շենքերում առքուվաճառքի պայմանագրերով ձեռք են բերվել նշված շենքերի նկատմամբ 4-րդ կարգի վթարայնության վերաբերյալ եզրակացություն տրամադրելուց հետո՝ սկսած 06.05.2020 թվականից:»:
Այս առումով հայտնում ենք, որ՝ 
ա. Նախագծի վերոնշյալ 3 դրույթներում առկա են հակասություններ՝ հաշվի առնելով այն հանգամանքը, որ մի դեպքում սահմանվում է դրույթ շահառուներին Oրենքի 11-րդ հոդվածով սահմանված չափին համապատասխան համարժեք փոխհատուցման տրամադրման մասին, մյուս դեպքում սահմանված է դրույթ 7 800 000 ՀՀ դրամի գումարի փոխհատուցման տրամադրման վերաբերյալ,
բ. լրացուցիչ պարզաբանման և հիմնավորման կարիք ունի 7 800 000 դրամ արժեքի ընտրության հանգամանքը,
գ. լրացուցիչ հիմնավորման և հստակեցման անհրաժեշտություն ունեն այն գործոնները, որոնցով պայմանավորված նախատեսվել են բացառություններ 4-րդ կարգի վթարայնության վերաբերյալ եզրակացություն տրամադրելուց հետո շենքերում առուվաճառքի պայմանագրերով ձեռքբերված բնակարանների սեփականատերերի նկատմամբ:
3) 3-րդ կետում լրացուցիչ հիմնավորման և պարզաբանման կարիք ունի սեփականատերերից և օգտագործողներից զատ միայն շենքում անձնագրային հաշվառումով փաստացի 5 և ավելի տարվանից ավելի փաստացի բնակությունը հիմք ընդունելու հանգամանքը:
4) 7-րդ կետում լրացուցիչ պարզաբանման կարիք ունի վկայագրի վավերապայմաններում օրինակների մասին դրույթ նախատեսելու հանգամանքը:
5) 8-րդ կետում լրացուցիչ պարզաբանման կարիք ունի վկայագիրը կամավորության սկզբունքով տրամադրելու վերաբերյալ կարգավորումը՝ նկատի ունենալով Օրենքի 11-րդ հոդվածի 1-ին մասով սահմանված կարգավորումն առ այն, որ օտարվող սեփականության դիմաց սեփականատիրոջը վճարվում է համարժեք փոխհատուցում: 

6) 12-րդ կետի համաձայն՝ «Սույն որոշումն ուժի մեջ մտնելուց հետո Շահառուի մահվան դեպքում, սեփականության պարագայում՝ քաղաքացիական օրենսգրքին համապատասխան բացվում է ժառանգություն, իսկ օգտագործողի դեպքում վերջինիս իրավունքը դադարում է:
Շահառուի՝ սեփականության պարագայում մահվան դեպքում սույն Ծրագրի 7-րդ կետի 5-րդ ենթակետում և 10-րդ կետում սահմանված ժամկետները հաշվարկվում են ժառանգության իրավունքի վկայագիր ստանալու պահից:»:
Այս առումով հայտնում ենք, որ լրացուցիչ հստակեցման անհրաժեշտություն ունի օգտագործողի՝ դադարած իրավունքի օբյեկտը:
Միաժամանակ՝ շարահյուսության տեսանկյունից վերանայման անհրաժեշտություն ունի «Շահառուի՝ սեփականության պարագայում մահվան դեպքում» ձևակերպումը:
7) 13-րդ կետի շրջանակներում առաջարկում ենք հստակեցնել ձեռքբերվող գույքի սեփականատերերին, ինչպես նաև վկայագրի միջոցով բնակարան (բնակելի տուն) ձեռք բերելու համար աջակցություն ստանալու մասին կնքված պայմանագրի կողմերին:
8) 14-րդ կետի համաձայն՝ «Վկայագրի միջոցով աջակցություն ստացող և վթարային բնակարանի դիմաց ֆինանսական աջակցություն տրամադրելու Շահառուները սույն որոշումը ուժի մեջ մտնելուց 15-օրվա ընթացքում ըստ սույն կարգի 3-րդ կետի առաջնահերթության ներկայացնում դիմում»:
Այս առումով հայտնում ենք, որ` 
ա. վերոնշյալ դրույթը «վթարային բնակարանի դիմաց ֆինանսական աջակցություն տրամադրելու Շահառուները» ձևակերպման առկայությամբ պայմանավորված շարահյուսության տեսանկյունից վերանայման կարիք ունի,
բ. «սույն կարգ» ձևակերպումը վերանայման անհրաժեշտություն ունի՝ նկատի ունենալով այն հանգամանքը, որ Նախագծով հաստատվող N 1 հավելվածը վերնագրված է ծրագիր,
գ. լրացուցիչ հստակեցման կարիք ունեն առաջնահերթությունները, որոնցով պայմանավորված շահառուների կողմից ներկայացվում են դիմումները,
դ. լրացուցիչ պարզաբանման կարիք ունի դիմումների ներկայացման մարմնի անվանումը և դիմումների ներկայացման եղանակը,
9) 14-րդ կետի 3-րդ ենթակետով նախատեսվում է սահմանել, որ շահառուները հայտարարություն են ներկայացնում տվյալ շենքի զբաղեցրած և սպասարկման համար անհրաժեշտ հողամասի համապատասխան բաժնեմասից կամովին հրաժարվելու և վթարային բնակարանը Երևան համայնքին նվիրելու /հանձնելու/ մասին:
Այս առումով հայտնում ենք, որ հրաժարվելու և նվիրելու /հանձնելու/ մասին վերոնշյալ կարգավորումները չեն բխում Օրենքի տրամաբանությունից՝ նկատի ունենալով այն հանգամանքը, որ հանրության գերակա շահ ճանաչելու մասին ՀՀ կառավարության որոշման շրջանակներում նույն գույքի նկատմամբ հնարավոր չէ և հանրության գերակա շահ ճանաչել, և նույն գույքը նվիրատվությամբ փոխանցել ձեռքբերողին:
	Չի ընդունվել: Նշված կարգավորումը բխում է Օրենքի 7-րդ հոդվածի 5-րդ մասից:





















Ընդունվել է մասամբ: Նախագծում և Ծրագրում  շտկվել են տեխնիկական վրիպակները, շարահյուսական ձևակերպումները:
Որպես տրամադրվող նվազագույն գումար հիմք է  ընդունվել 27.11.2025թ. N1709-Ն որոշման 1-ին կետով սահմանված 7 800 000 ՀՀ դրամը, որը համայնքի կողմից տրամադրվող արդարացված փոխհատուցումն է, իսկ որպես Շահառու 5 և ավելի տարվանից ավելի փաստացի բնակությունը հիմք ընդունելու հանգամանքը  պայմանավորված է նրանով, որ Ծրագրի շահառուները ունեն օրինական ակնկալիք իրենց զբաղեցրած վթարային բնակարանի դիմաց Վկայագրի միջոցով ձեռք բերելու սեփականության իրավունք:

	5. Նախագծով հաստատվող N 3 հավելվածի վերնագրում բացակայում է հանրության գերակա շահ ճանաչվող տարածքի մակերեսը:
	Ընդունվել է: Հավելված հ.3 կատարվել է լրացում:

	6. Նախագծին կից ներկայացված փաստաթղթերում աղյուսակների տեսքով արտացոլված են  Երևան քաղաքի Վարդաշեն 6-րդ փողոցի հ.66/1 և Վարդաշեն 6-րդ փողոցի հ.68ա հասցեներում գտնվող շենքերի բնակարանների վերաբերյալ տեղեկատվություն (բնակարանի համար, սեփականատիրոջ կամ տնօրինող անձանց վերաբերյալ տեղեկատվություն, վկայականի համար, մակերես):
Նկատի ունենալով Օրենքի 7-րդ հոդվածի 2-րդ մասի «գ» կետով սահմանված պահանջը՝ օտարման ենթակա սեփականության իրավունքի օբյեկտները և օտարվող սեփականությունը նույնականացնող տվյալները (հասցեն կամ գտնվելու վայրը, առկայության դեպքում` հանրության գերակա շահ ճանաչվող տարածքի սխեման, գույքի նկատմամբ սեփականության իրավունքի պետական գրանցման վկայականի տվյալները, կադաստրային ծածկագիրը, ինչպես նաև օտարվող սեփականությունը նույնականացնող բոլոր այլ հասանելի տվյալները, իսկ արժեթղթերի դեպքում՝ թողարկողի անվանումը, արժեթղթերի միջազգային տարբերակիչ ծածկագրերը կամ արժեթղթերի նույնականացնող ծածկագիրը, արժեթղթերի տեսակը, դասը, քանակը, դրանց անվանական արժեքը և թողարկման արժույթը) հանրության գերակա շահ ճանաչելու մասին ՀՀ կառավարության որոշման մեջ նշելու վերաբերյալ՝ առաջարկում ենք վերոնշյալ տեղեկատվությունը Նախագծին կից ներկայացված փաստաթղթերում արտացոլելու փոխարեն ամրագրել հավելվածների ձևով:
Միաժամանակ՝ հարկ է նկատի ունենալ, որ Տարածքային կառավարման և ենթակառուցվածքների նախարարի 2023 թվականի նոյեմբերի 23-ի ԳՍ/15.3/36181-2023 գրությամբ Վարչապետի աշխատակազմ տեղեկատվություն է ներկայացվել այն մասին, որ Տարածքային կառավարման և ենթակառուցվածքների նախարարության պետական գույքի կառավարման կոմիտեն հանդիսանում է Վարդաշենի 6-րդ փողոցի թիվ 66/1 և թիվ 68ա հանրակացարանային շենքերի փոքր հատվածի (ընդհանուր առմամբ երկու տասնյակ բնակելի տարածքների) համասեփականատեր:
Այս առումով հայտնում ենք, որ լրացուցիչ պարզաբանման կարիք ունի՝
1) այն հանգամանքը, որ Նախագծին կից ներկայացված փաստաթղթերում արտացոլված չէ Տարածքային կառավարման և ենթակառուցվածքների նախարարության պետական գույքի կառավարման կոմիտեի համասեփականատեր հանդիսանալու վերաբերյալ որևիցե տեղեկատվություն:
2) Տարածքային կառավարման և ենթակառուցվածքների նախարարության պետական գույքի կառավարման կոմիտեի համասեփականատեր հանդիսանալու պարագայում՝ Վարդաշենի 6-րդ փողոցի թիվ 66/1 և թիվ 68ա հանրակացարանային շենքերը հանրության գերակա շահ ճանաչելու հետ կապված հարաբերությունների կարգավորումը և հետագա գործընթացի անխոչընդոտ իրականացումը՝ նկատի ունենալով նաև Օրենքի 2-րդ հոդվածով ամրագրված կարգավորումն առ այն, որ Օրենքի գործողությունը տարածվում է ֆիզիկական և իրավաբանական անձանց, ինչպես նաև համայնքներին սեփականության իրավունքով պատկանող և ՀՀ-ում գտնվող կամ ՀՀ-ում օրենքով սահմանված կարգով պետական գրանցում ստացած կամ հաշվառված սեփականության իրավունքի բոլոր օբյեկտների (անշարժ կամ շարժական գույք, գույքային իրավունքներ, արժեթղթեր և այլն) վրա:
	 Չի ընդունվել:
Տվյալ պարագայում Նախագծի հավելված հ.1-ում ներկայացված է հանրային գերակա շահ ճանաչվող տարածքի հասցեն, հավելված 3-ում՝ սխեման WGS կորդինատներով, իսկ Նախագծով նախատեսվող՝ սեփականատերերի վերաբերյալ տվյալներ ներկայացնելը չի բխում Օրենքի կարգավորումների տրամաբանությունից։ 



























Չի ընդունվել: Պետական սեփականություն հանդիսացող գույքն իրացման ենթակա գույք չի հանդիսանում, քննարկվող տարածքների ձեռք բերող է հանդիսանում Հայասատանի Հանրապետությունը, ինչի պարագայում պետական գույքի օտարման վերաբերյալ լրացուցիչ կարգավորման անհրաժեշտությունը բաժակայում է:

	7. Նախագծին կից ներկայացված հիմնավորման «Կապը ռազմավարական փաստաթղթերի հետ» բաժինը շարահյուսության տեսանկյունից լրամշակման անհրաժեշտություն ունի:

	Ընդունվել է: Հիմնավորման  մեջ կատարվել է փոփոխություն:

	8. Նախագծի փաթեթից բացակայում է Նախագծի հանրային քննարկման տեղեկանքը, մինչդեռ, այս առումով անհրաժեշտ է նկատի ունենալ ՀՀ կառավարության 2018 թվականի հոկտեմբերի 10-ի «Հանրային քննարկումների կազմակերպման և անցկացման կարգը սահմանելու և Հայաստանի Հանրապետության կառավարության 2010 թվականի մարտի 25-ի N 296-Ն որոշումն ուժը կորցրած ճանաչելու մասին» N 1146-Ն որոշմամբ հաստատված կարգի 3-րդ կետի պահանջները, ինչպես նաև Նախագծի բնույթը:
	 Ընդունվել է ի գիտություն։
ՏԿԵ նախարարության կողմից որոշման նախագծի փաթեթը տեղադրվել է իրավական ակտերի նախագծերի հրապարակման միասնական https://www.e-draft.am/ կայքում։ 
Տեղադրման ժամկետի լրանալուց հետո առաջարկությունների և առարկությունների  դեպքում կներկայացնենք լրացուցիչ։

	10․   ՏԱՐԱԾՔԱՅԻՆ ԶԱՐԳԱՑՄԱՆ ԵՎ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐԱԿԱՆ ԿՈՄԻՏԵԻ ՆԻՍՏԻ ԱՐՁԱՆԱԳՐՈՒԹՅՈՒՆ 22.05.2026 Կետ 1 /
	08.04.2026

	
	N 01/11-4/8122-2026

	1) Արդարադատության նախարարի տեղակալ Տիգրան Դադունցի դիտարկման հիման վրա նախագիծը կլրամշակվի նախագծով առաջարկվող կարգավորումները «Հանրության գերակա շահերի ապահովման նպատակով սեփականության օտարման մասին» օրենքի կարգավորումներին համապատասխանեցնելու, բնակարանների գնման վկայագրերից հրաժարվելու դեպքերում հետագա գործընթացի հստակեցման, բնակարանի գնման վկայագրի միջոցով փոխհատուցման տրամադրումը կողմերի միջև կամավոր համաձայնության հիման վրա և, անհրաժեշտության դեպքում՝ պայմանագրային հարաբերությունների շրջանակներում կարգավորելու հարցերի տեսանկյունից:
	Նախագծում և հ.1 հավելվածում կատարվել են համապատասխան լրացումներ և որոշ ձևակերպումներ հստակեցվել են:

	2) Ֆինանսների նախարարի տեղակալ Ավագ Ավանեսյանի դիտարկման հիման վրա նախագծին կից ներկայացված հիմնավորման շրջանակներում կհստակեցվեն հանրության գերակա շահերի ապահովման նպատակով սեփականության օտարման գործընթացի ֆինանսավորման չափը և աղբյուրները:
	Ընդունվել է: Հիմնավորման մեջ կատարվել է լրացում:

	3) Վարչապետի աշխատակազմի տարածքային զարգացման և շրջակա միջավայրի հարցերի վարչության պետ Աստղիկ Մելքոնյանի առաջարկությամբ՝ ա. լրացուցիչ կվերանայվի նախագծով բնակարանները համայնքին նվիրելու հետ կապված կարգավորումը,
ա. լրացուցիչ կվերանայվի նախագծով բնակարանները համայնքին նվիրելու հետ կապված կարգավորումը, բ. որպես առանձին փաստաթուղթ ներկայացված՝ բնակարանների սեփականատերերի վերաբերյալ տեղեկատվությունը կներկայացվի հավելվածի տեսքով, գ. հիմնավորման շրջանակներում կհստակեցվեն վթարային շենքերում գտնվող՝ պետական սեփականություն հանդիսացող գույքերի առնչությամբ ձեռնարկվելիք քայլերը, 
դ. կիրականացվեն տեխնիկական բնույթի շտկումներ:
	Չի ընդունվել:
Տվյալ պարագայում Նախագծի հավելված հ.1-ում ներկայացված է հանրային գերակա շահ ճանաչվող տարածքի հասցեն, հավելված 3-ում՝ սխեման WGS կորդինատներով, իսկ Նախագծով նախատեսվող՝ սեփականատերերի վերաբերյալ տվյալներ ներկայացնելը չի բխում Օրենքի կարգավորումների տրամաբանությունից։

	4) նախագծի՝ Արդարադատության, Ֆինանսների, Տարածքային կառավարման և ենթակառուցվածքների նախարարությունների, ինչպես նաև Վարչապետի աշխատակազմի տարածքային զարգացման և շրջակա միջավայրի հարցերի վարչության հետ փոխհամաձայնեցված տարբերակը կներառվի ՀՀ կառավարության նիստի օրակարգ:
	Ընդունվել է ի գիտություն

